ప్రియాంష్ ఆర్య

ప్రియాంష్ ఆర్య (జననం 2001 జనవరి 18) భారతీయ క్రికెటర్. ఆయన దేశీయ క్రికెట్‌లో ఢిల్లీ తరపున, ఇండియన్ ప్రీమియర్ లీగ్‌లో పంజాబ్ కింగ్స్ తరపున ఆడుతున్నాడు.  

ప్రియాంష్ ఆర్యను  ఐపీఎల్‌ 2024 మెగా వేలంలో పంజాబ్ కింగ్స్ రూ. 3.8 కోట్లకు కొనుగోలు చేయగా 2025 మార్చి 25న గుజరాత్ టైటాన్స్‌తో జరిగిన మ్యాచ్‌లో పంజాబ్ కింగ్స్ తరపున ఐపీఎల్‌లో ఓపెనర్‌గా అరంగేట్రం చేసి 23 బంతుల్లో 47 పరుగులు చేశాడు.  

ప్రియాంష్ ఆర్య 2025 ఏప్రిల్ 08న చెన్నై సూపర్ కింగ్స్ పై 39 బంతుల్లో సెంచరీ సాధించాడు, ఐపీఎల్‌లో సెంచరీ చేసిన రెండవ వేగవంతమైన భారతీయుడిగా నిలిచాడు.

దేశీయ కెరీర్
ప్రియాంష్ ఆర్య  2023లో సయ్యద్ ముష్తాక్ అలీ ట్రోఫీతో తన దేశీయ అరంగేట్రం చేశాడు.  ప్రియాంష్ 2023-24 సయ్యద్ ముష్తాక్ అలీ ట్రోఫీలో ఢిల్లీ తరఫున అత్యధిక పరుగులు చేసిన ఆటగాడిగా నిలిచాడు, ఏడు ఇన్నింగ్స్‌లలో 31.71 సగటుతో 222 పరుగులు, 166.91 అద్భుతమైన స్ట్రైక్ రేట్‌తో ఉన్నాడు.

ప్రియాంష్ ఆర్య ఢిల్లీ ప్రీమియర్ లీగ్‌లో ఓల్డ్ ఢిల్లీ 6పై 30 బంతుల్లో 57 పరుగులు చేసి మంచి ఆరంభం సాధించాడు. ఆ తర్వాత సెంట్రల్ ఢిల్లీ కింగ్స్‌పై 51 బంతుల్లో 82 పరుగులు చేసి ఏడు సిక్సర్లు బాదాడు.

ప్రియాంష్ ఆర్య ఢిల్లీ ప్రీమియర్ లీగ్ 2024లో సౌత్ ఢిల్లీ సూపర్‌స్టార్జ్ తరపున ఒకే ఓవర్‌లో 6 సిక్సర్లు కొట్టి యువరాజ్ సింగ్, రవిశాస్త్రిలతో కూడిన ఎలైట్ జాబితాలోకి చేరాడు.  
 మూలాలు 

వర్గం:భారతీయ క్రికెట్ క్రీడాకారులు
వర్గం:2001 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు